
Abstrak 


Hadith Jariyah merupakan hadith yang sering menjadi polemik perbahasan 
di kalangan golongan Mushabbihah dan Ahli Sunnah wal-Jamaah. Ini 
kerana masing-masing berpendapat bahawa hadith ini menepati ideologi 
yang dibawa oleh mereka dalam kerangka pemikiran perbahasan sifat 
Mutashābihāt. Hadith Jāriyah dijadikan dalil penghujahan oleh golongan 
Mujassimah dan Mushabbihah dalam mengisbatkan bahawa Allah SWT 
berada di arah atas dan menempati suatu tempat. Keyakinan ini dilihat 
bercanggah dengan kerangka pemahaman golongan Ahli Sunnah wal-Jamaah 
dalam kalangan para Mutakallimīn dan Ahli Hadith yang berpegang teguh 
dengan keyakinan bahawa Allah SWT Maha Suci daripada menempati suatu 
arah dan tempat. Kajian ini menjelaskan mengenai kedudukan Hadith Jariyah 
dalam kerangka pemahaman Ahli Sunnah wal-Jamaah berdasarkan kepada 
perbahasan-perbahasan oleh ilmuan dalam kalangan salaf dan khalaf. Kajian 
ini menggunakan metode pensejarahan yang melibatkan analisis kandungan 
dan analisis perbandingan. Hasil kajian mendapati, Hadith Jariyah merupakan 
hadith yang bersifat Mutashabihat kerana makna zahir hadith mendorong 
kepada keyakinan bahawa Allah SWT bersifat mengambil tempat. 


Kata kunci: Hadith Jariyah, Mushabbihah, Tafwīd, Takwīl 
Abstract 


Hadith Jariyah is a hadith that often becomes a debate among the 
Mushabbihah and Ahli Sunnah wal-Jamaah Scholars. This is because both 

of these groups hold that this hadith conforms to the ideology brought by 
them in the framework of Mutashabihat's debate. The Jariyah hadith was 
used as a proof of the Mujassimah and Mushabbihah groups in categorizing 
that Allah SWT was in the top and occupied a place. This belief is seen to 
be in conflict with the understanding of Ahli Sunnah wal-Jamaah among 
the Mutakallimin and the Ahlul Hadith members who belief that Allah does 
not occupy a place and direction. This study explains the position of Hadith 
Jariyah in the framework of understanding of Ahli Sunnah wal-Jamaah based 
on the debates by the scholars of salaf and khalaf. This study uses a historical 
method that involves content analysis and comparitive analysis. The results 
of the study find that Hadith Jariyah is a Hadith Mutashabihat's because the 
meaning of the hadith has led to the belief that Allah SWT is taking place. 


Keyword: Hadith Jariyah, Mushabbihah, Tafwid, Takwil 
PENGENALAN 


Hadith Jariyah merupakan hadith yang mencetuskan kontroversi dan 
mencetuskan perdebatan di kalangan Mutakallimin daripada kalangan 
Ahli Sunnah wal-Jamaah dan golongan Mushabbihah dan Mujassimah. 
Hadith Jariyah yang dimaksudkan ialah sebuah hadith yang mengisahkan 
mengenai seorang sahabat datang bertemu Rasulullah SAW untuk memohon 
pandangan terhadap perlakuan zalim beliau terhadap seorang hamba 
perempuan miliknya. Lalu Rasulullah SAW meminta dihadirkan hamba 
perempuan miliknya di hadapan Rasulullah SAW supaya Rasulullah SAW 
dapat membuat penghakiman yang adil. Apabila hamba perempuan tersebut 
dibawa di hadapan Rasulullah SAW, maka Rasulullah SAW menanyakan hal 
keimanan hamba perempuan tersebut dan Rasulullah SAW mendapati hamba 
perempuan tersebut merupakan seorang yang beriman. Rasulullah SAW yang 
bersifat dengan akhlak yang terpuji memutuskan supaya sahabat tersebut 
membebaskan hamba perempuannya kerana Rasulullah SAW mendapati 
bahawa hamba tersebut merupakan seorang yang beriman. 


PERIWAYATAN HADITH JARIYAH 


Terdapat banyak riwayat mengenai Hadith Jariyah daripada berbagai jalur 
periwayatan hadith. Mohd Sobri Ellias dalam tesis Ph.D beliau memilih 
empat jalur riwayat bagi Hadith Jariyah ini dengan keempat-empat riwayat 
ini saling berbeza dari sudut matan dan perawi hadithnya (Mohd Sobri Ellias 

2013: 344). Berlainan dengan al-Rashi, beliau mendatangkan lebih banyak 
riwayat-riwayat Hadith Jariyah bagi memberikan hujah yang ampuh terhadap 
pegangan Ahli Sunnah wal-Jamaah terhadap isu Hadith Jariyah (al-Rashi 
2008: 169-179). Walau bagaimanapun dalam perbahasan ini akan difokuskan 
kepada riwayat yang membawa kepada isu polemik di kalangan ilmuan Islam. 


Riwayat yang pertama merupakan riwayat yang mencetuskan kontroversi 
di kalangan Mutakallimin Ahli Sunnah wal-Jamaah dan selainnya iaitu Hadith 
Jariyah yang diriwayatkan oleh Imam Muslim dalam Sahihnya dengan jalur 
periwayatan Musawiyah al-Hakam. Matan Hadith Jariyah yang diriwayatkan 
oleh Imam Muslim (2000: 761) adalah seperti berikut: 

Diceritakan dari Abu Jafar, Muhammad bin al-Sabbah dan Abu Bakr 
bin Shaibah... Dari Muawiyah bin al-Hakam al-Sulami dia berkata: 
...“Dahulu aku mempunyai budak wanita yang menggembala kambing 
di hadapan gunung Uhud dan al-Jawwaniyah. Pada suatu hari aku 


* Muslim, Muslim bin al-Hajjaj. Sahih Muslim. Kitab al-Masajid. Bab Tahrīm al-Kalām Fi al-Solat Wa 
Naskh Ma Kana Min Ibahah. Hadith No. 537 

memeriksanya, ternyata seekor serigala telah membawa seekor kambing 
dari gembalaannya. Aku adalah laki-laki biasa dari keturunan bani 
Adam yang boleh marah sebagaimana mereka juga boleh marah. Tetapi 
aku menamparnya sekali. Lalu aku mendatangi Rasulullah s.a.w, dan 
beliau anggap tamparan itu adalah masalah besar. Aku berkata, “(Untuk 
menebus kesalahanku), tidakkah lebih baik aku memerdekakannya? 
“Beliau bersabda, “Bawalah dia kepadaku.” Lalu aku membawanya 
menghadap beliau. Lalu beliau bertanya, “Di manakah Allah? “Budak itu 
menjawab, “Di langit.” Beliau bertanya, “Siapakah aku? “Dia menjawab, 
“Kamu adalah utusan Allah.” Beliau bersabda, “Bebaskanlah dia, kerana 


O 


dia seorang wanita mukminah (beriman). 


Bagaimanapun, terdapat tiga riwayat lain yang berlainan dengan matan 
hadith sebagaimana yang terdapat dalam periwayatan Imam Muslim. Riwayat 
yang kedua merupakan riwayat yang lebih awal didapati dalam kitab hadith 
tertua iaitu al-Muwatta' yang dikarang oleh Imam Malik bin Anas (1998: 
405) sebagaimana berikut: 

Dari Shihab dari “Ubaidillah Bin “Abdullah Bin ‘Utbah Bin Mas'ud 
bahwasanya seorang laki-laki dari kalangan Ansar mendatangi Rasul 


SAW. ia memiliki seorang budak wanita berkulit hitam dan berkata: 
Wahai Rasulullah SAW. Sesungguhnya aku mesti membebaskan seorang 


> Imam Malik, Malik bin Anas. al-Muwatta' Kitab al-Itg wa al-Walā'. Bāb Mā Yajūz Min al-Itg FT al- 
Rigab al-Wajibah. Hadith No. 2876. 

budak beriman, jikalau engkau melihatnya beriman, maka bebaskanlah 
ia. Maka Rasulullah SAW. berkata kepadanya (budak wanita) “Apakah 
engkau bersaksi bahwa tidak ada tuhan selain Allah?” Ia menjawab: 
“Ya”. Dan “apakah engkau bersaksi bahwasanya Muhammad adalah 
utusan Allah?” ia menjawab: “Ya”. Dan “apakah engkau meyakini 
adanya kebangkitan setelah kematian?! Ia menjawab: “Ya”. Rasulullah 
SAW kemudian mengatakan: “bebaskanlah ia” 


Manakala versi ketiga Hadith Jariyah ialah melalui periwayatan Imam 
Ahmad Ibn Hanbal (1993: 259) dalam Musnadnya iaitu matan hadith ketiga 
ini tidak bercanggah jauh dengan matan hadith yang diriwayatkan oleh Imam 
Malik. Matan hadithnya berbunyi seperti berikut: 

Daripada Sharid bahawasanya ibunya mewasiatkan agar membebaskan 
seorang hamba wanita, lalu beliau telah bertanya kepada Rasulullah 
SAW mengenainya, lalu berkata: Bahawasanya disisiku ada seorang 
hamba hitam dan aku berniat untuk membebaskannya. Lalu Nabi 
berkata: Datangkan padaku. Lalu diseru wanita tersebut menghadap 
Nabi dan Nabi bersabda: Siapa Tuhanmu? Jawab hamba tersebut: Allah. 
Nabi bertanya lagi: Siapa aku? Jawab hamba: Engkau adalah Rasulullah 
Sallallahu *Alayh Wa Sallam. lalu Nabi bersabda: Bebaskanlah dia kerana 
dia adalah seorang wanita mukmin. 


Manakala yang terakhir merupakan versi periwayatan oleh Imam Abū 
Dawud (2000: 1469) dalam Sunannya. Versi yang terakhir ini mirip dengan 
versi pertama yang diriwayatkan oleh Imam Muslim dalam Sahihnya, 


* Imam Ahmad, Ahmad bin Hanbal. al-Musnad. Kitab Musnad al-Shamiyyin. Bab Hadith al-Sharid bin 
Suwayd al-Thagafi Radiyallahu “Anh. Hadith No. 17974. 

namun terdapat perbezaan dari segi keupayaan hamba perempuan menjawab 
persoalan oleh Rasulullah SAW memandangkan hamba perempuan dalam 
riwayat ini merupakan seorang yang bisu. Matan hadithnya adalah seperti 
berikut: 

Telah menceritakan kepada kami Ibrahim bin Ya*qub Al-Jūzajānī : 
Telah menceritakan kepada kami Yazīd bin Hārūn, ia berkata : Telah 
mengkhabarkan kepadaku Al-Massūdī, dari “Awn bin “Abdillah, dari 
“Abdullah bin ‘Utbah, dari Abū Hurayrah : Bahwasanya ada seorang 
lelaki mendatangi Nabi Sallallahu «Alayh Wa Sallam dengan membawa 
budak wanitanya yang berkulit hitam. Ia berkata : “Wahai Rasulullah, 
sesungguhnya aku memiliki kewajiban untuk memerdekakan budak yang 
mukmin”. Maka Baginda Sallallahu *Alayh Wa Sallam berkata kepada 
budak tersebut : “Dimanakah Allah?”. Lalu budak tersebut berisyarat ke 
langit dengan jarinya. Baginda Sallallahu “Alayh Wa Sallam melanjutkan 
: “Siapakah diriku?”. Budak itu berisyarat kepada Nabi Sallallahu «Alayh 
Wa Sallam dan (berisyarat) ke langit. Iaitu maksudnya: “Engkau adalah 
Rasulullah (utusan Allah). Setelah itu beliau bersabda: “Bebaskanlah ia, 
karena sesungguhnya ia seorang wanita mukminah (beriman)” 


Secara ringkasnya, jika diteliti riwayat-riwayat di atas, maka dapat 
disimpulkan bahawa perbezaan antara matan-matan hadith yang diriwayatkan 


7 Abū Dāwūd, Sulaymān bin al-Ashsath. Sunan Abi Dāwūd. Kitab al-Īmān Wa al-Nudhūr. Bāb Fi al- 
Rugbat al-Mu'minah. Hadith No. 3284 

ialah pada soalan yang ditanya oleh Rasulullah SAW terhadap hamba 
perempuan tersebut serta jawapan yang dikemukakan oleh hamba perempuan 
itu. 


Walaubagaimanapun perkara yang menjadi perdebatan antara 
Mutakallimin Ahli Sunnah wal-Jamaah dan golongan Mushabbihah dan 
Mujassimah ialah versi periwayatan Imam Muslim, ketika ditanya kepada 


„O 


hamba perempuan tersebut oleh Rasulullah SAW.: “dil sa maka jawab 
hamba perempuan tersebut: “Di langit”. Manakala versi periwayatan Imam 
Malik, Rasulullah SAW bertanya: “Apakah kamu bersaksi bahawa tiada 
Tuhan yang berhak disembah melainkan Allah?” maka jawab hamba 
perempuan itu: “Ya”. Versi ketiga yang diriwayatkan oleh Imam Ahmad 
dalam Musnadnya mempunyai maksud yang sama dari segi objektif 
pertanyaan Rasulullah SAW iaitu Rasulullah SAW bertanya: “Siapakah 
Tuhanmu?” maka jawab hamba perempuan itu: “Allah”. Versi terakhir yang 
dilihat mirip versi yang pertama, ialah versi yang diriwayatkan oleh Imam 
Abū Dawud, Rasulullah SAW bertanya: “dil a maka hamba perempuan 
yang bisu menjawab dengan isyarat menunjukkan jarinya ke langit. 


KONSEP AKIDAH PEGANGAN ULAMA AHLI 
SUNNAH WAL-JAMAAH SALAF DAN KHALAF 


Akidah yang menjadi teras pegangan golongan Ahli Sunnah wal-Jamaah 
adalah berteraskan kepada konsep Tanzīh iaitu menyucikan Allah daripada 
sebarang persamaan dengan makhluk-Nya, baik dari segi zat-Nya, sifat-Nya 
mahupun af'al-Nya. Daripada konsep ini lahirnya natijah iktigad yang bersih 
daripada sebarang bentuk Tasybīh dan Tajsīm. Konsep Tanzīh diaplikasikan 
sepenuhnya oleh Ahli Sunnah wal-Jamaah dalam berinteraksi dengan 
ayat-ayat al-Quran mahupun hadith yang bersifat Mutashābihāt sama ada 
konsepnya menggunakan pendekatan tafwid yang dipegang oleh majoriti 
Salaf al-Salih mahupun takwīl yang dipegang oleh majoriti golongan khalaf 
(Mohd Haidhar Kamarzaman 2017: 258). 


Sikap Salaf al-Salih Terhadap Mutashabihat 


Jumhur Salaf al-Salih mengaplikasikan tafwid dalam berinteraksi dengan 
nas-nas yang bersifat Mutashabihat. Mereka mengimani setiap nas ini 
tanpa memalingkan maknanya kepada makna yang tiada membawa waham 

mengenai penyerupaan Allah dengan makhluk-Nya seperti mengambil ruang, 
arah dan tempat (al-Hadhiri 2007: 310). Sebagai contoh, Salaf al-Salih 
berinteraksi dengan kalimah yadd (<g>) dalam firman Allah SWT dalam al- 
Ouran (48: 10): I 


A 
s “2 


BER me EP ši SARI EA NN) 


OGL An ar AGS 


Sesungguhnya orang-orang yang memberi pengakuan taat setia 
kepadamu (wahai Muhammad - untuk berjuang menentang musuh), 
mereka hanyasanya memberikan pengakuan taat setia kepada Allah, 
tangan” Allah di atas tangan mereka. Oleh itu, sesiapa yang tidak 
menyempurnakan janji setianya maka bahaya tidak menyempurnakan itu 
hanya menimpa dirinya, dan sesiapa yang menyempurnakan apa yang 
telah dijanjikannya kepada Allah, maka Allah akan memberi kepadanya 
pahala yang besar. 


Dengan makna anggota tangan, bahkan mereka mengimani bahawa ayat 
ini menunjukkan Allah bersifat dengan sifat yadd («s5). Sifat yadd (s5) ini 
bukanlah anggota kerana Salaf al-Salih menafikan bahawa Allah itu berjisim 
(al-Hadhiri 2007: 310). 


Dalam berinteraksi terhadap sifat Mutashabihat ini, terdapat tiga metode 
yang digunakan oleh para ulama Salaf iaitu tafwid, ta wīl dan isbat tanpa 
tashbih. Maksud Tafwid menurut al-Tabari (1971: 204) adalah menyerahkan 
makna sebulat-bulatnya kepada Allah SWT tanpa berusaha untuk mencari 
maknanya. Adapun maksud bagi ta'wil pula menurut al-Āmidī (1914: 
73-74) adalah menanggung satu lafaz yang bukan menunjukkan kepada 
makna zahirnya berdasarkan kepada dalil-dalil yang menyokongnya. Dalil- 
dalil tersebut mestilah bersifat gat7. Manakala menurut al-Bājī (1973: 48) 
ta'wīl lebih menjurus kepada maksud memalingkan kalam dari makna 
zahirnya kepada makna yang mungkin (bukan dengan makna sebenar). Al- 
Jurjani (1985: 52) pula telah merumuskan bahawa ta'wil adalah bermaksud 
memalingkan satu-satu ayat daripada maknanya yang zahir kepada makna 
yang ditanggungnya sekiranya ia dilihat selari dengan al-Quran dan al-Sunnah. 
Maksud isbat tanpa tashbih pula adalah mensabitkan sifat khabariyyah ke 

atas lafaznya yang zahir, yang selayaknya bagi zat Allah SWT dan menafikan 
segala bentuk tashbih dan tajsim sebagaimana yang dilakukan Imam Abu 
Hanifah (1955: 36-37) dalam satu pendapatnya. 


Metode tafwid telah digunakan oleh Imam Malik dan beberapa 
orang ulama Salaf yang lain ketika didatangkan persoalan mengenai sifat 
Mutashabihat. Ketika ditanya mengenai sifat Mutashabihat Imam Malik 
mengambil jalan tawagguf atau tafwid, iaitu berhenti daripada membicarakan 
lebih mendalam mengenainya dan menyerahkan maknanya kepada Allah SWT. 
Beliau langsung menghentikan pembicaraan mengenai sifat Mutashabihat 
apabila bertemu dengan sifat ini dalam mana-mana nas al-Quran dan al- 
Sunnah. Malah beliau melarang orang lain untuk membicarakan mengenai 
masalah ini dengan lebih mendalam. Sikap Imam Malik ditonjolkan sebagai 
penghayatan ulama Salaf terhadap sifat Mutashabihat sebagaimana yang 
diajar oleh Nabi SAW. Respon Imam Malik apabila ditanya mengenai sifat 
Mutashabihat adalah (Ibn Majah t.th: 71): 


Ca a Ol! s 6 J piro pe ANI, 6 e plas e| gw YI 
Sisu de Jl pall g 


Maksudnya: Istiwa' itu diketahui, kayfiyatnya tidak tergambar bagi hak 
Allah SWT (kerana Allah tiada kayf bagi-Nya), beriman dengannya 
adalah wajib, mempersoalkan mengenainya adalah bid'ah. 


Dalam satu riwayat Imam al-Safāraynī (t.th: 199-200), Imam Malik 
menambah lagi pendapatnya dengan menyatakan: 


OLI aliz ya lia du el gta oye J al adl ye SI 
olal „as Yg Uya 


Maksudnya: Diriwayatkan daripada al-Sharbī bahawa Imam Malik 
pernah disoal mengenai istiwā lalu beliau mengatakan: “Perkara tersebut 
adalah dari perkara mutashabih al-Quran, kita beriman dengannya dan 
tidak berta'arud terhadap maknanya. 


* Ibn Majah, Muhammad bin Yazid al-Oazwāni. Sunan Ibn Majah. Kitab Iftitah al-Kitab FT al-Īmān Wa 
Fadāil al-Sahabaj wa al-“Ilm. Bāb Fima Ankarat al-Juhaymah. Hadith No. 198 (Syarah). 

Sungguhpun jumhur Salaf al-Salih mengguna pakai kaedah tafwid dalam 
berinteraksi dengan nas-nas Mutashabihat, namun dalam beberapa keadaan 
tertentu, ditemukan bahawa Salaf al-Salih turut mengguna pakai metode 
takwil (al-Sajlamasi 2013: 29). Metode ta 'wil ketika berinteraksi dengan sifat 
Mutashābihāt pula kebanyakkannya digunakan dikalangan para ulama 
daripada aliran al-Ashasirah dan al-Maturidiyyah. Walau bagaimanapun 
terdapat sebahagian daripada kalangan Salaf juga menggunapakai metode ini 
pada ayat Mutashabihat. Takwil bererti memalingkan makna zahir nas-nas 
Mutashābihāt kepada makna yang layak bagi Allah (al-Hadhiri 2007: 312). 
Sebagai contoh Imam al-Ghazali dan Imam al-Zarkasyi meriwayatkan 
bahawa Imam Ahmad (241 H) pernah melakukan takwil pada firman Allah 
SWT dalam Surah al-Fajr:22, "SL, mes 9". Imam Ahmad menyatakan bahawa 


maknanya di sini ialah "SL, „al (al-Hadhiri 2007: 312). 


Begitu juga Imam Ahmad ketika menafsirkan ayat mutashābihāt &| P 
JÊ NI G3 =! gel 4 dengan maksud bahawa Allah SWT itu adalah tuhan 
kepada setiap yang berada di langit dan bumi seperti yang disebut beliau 
dalam al-Radd “ala al-Zanadigah wa al-Jahmiyyah (Ibn Hanbal 1971: 93- 
94): 


Be MABA 


Lebih menarik lagi, Salaf al-Salih daripada kalangan generasi pertama 
iaitu para sahabat, turut menggunapakai metode takwil. Ini dikuatkan 
menerusi riwayat yang sahih oleh al-Naisaburi dan turut disahihkan oleh al- 
Hakim, Ibn Hajar al-“Asgalani dan al-Zahabi bahawasanya Ibn “Abbas telah 
mentakwil firman Allah SWT dalam Surah al-Oalam:42, " us NC ( » 

SLS" kepada makna yang bertepatan dengan Bahasa Arab iaitu "3.5" yang 
membawa maksud dahsyat. Iaitu di hari akhirat Allah SWT akan menzahirkan 
kepada golongan yang ingkar akan azab-Nya yang dahsyat (al-Hadhiri, 2007, 
p. 313). 


Begitu juga dengan Ibn *Abbas ketika bertemu dengan ayat mutashabihat 
daripada surah al-Dhāriyāt (51: 47): 


(Joku AGE A, 

Beliau memindahkan makna & dengan maksud 3 45 iaitu kekuasaan yang 
memberi maksud bahawa “Dan Langit itu Kami bangunkan dengan kekuasaan 
Kami”. Walaupun pada zahir kalimah itu menunjukkan lafaz tangan, tetapi ia 
memberi maksud kekuasaan pada Allah SWT yang membangunkan langit 
dengan kekuasaan-Nya (al-Tabari 2009: 1028). 


Adapun metode isbat tetapi dalam masa yang sama menafikan tashbih, 
ta'wīl dan taīl juga digunakan oleh sebilangan ulama salaf. Sebagai 
contohnya Imam Abu Hanifah yang menggunakan metode ini dalam 
mengisbatkan ayat istiwa "dan nas Mutashabihat yang lain. Imam Abū Hanifah 
dengan jelas menyatakan pendapatnya dalam masalah sifat Mutashabihat ini 
dalam kitabnya wasiyyah bahawa beliau tidak menta wil sifat Mutashabihat 
tersebut tetapi dalam masa yang sama beliau juga menafikan sebarang bentuk 
tashbih dan tajsim padanya. Beliau berpendapat bahawa bagi Allah SWT 
ada yadd, wajh dan nafs, sebagaimana yang disebut dalam al-Quran dari 
yadd, wajh dan nafs. Sifat-sifat tersebut adalah bagi Allah SWT tanpa boleh 
ditanya bagaimana. Beliau juga berpendapat tidak boleh dikatakan yadd-Nya 
adalah Oudrah-Nya atau nasamah-Nya kerana ianya membatalkan sifat dan 
itu merupakan pandangan Ahl al-Oadr dan Mustazilah, tetapi yadd-Nya itu 
adalah sifat-Nya yang tiada kayf padanya (Abu Hanifah 1955: 36-37). 


Begitu juga dalam sifat khabariyyah yang lain beliau mengisbatkan 
Allah SWT beristiwa' di atas “Arash menafikan tempat dan arah bagi Allah 
SWT. Beliau berpendapat bahawa Allah SWT beristiwa ' di atas “Arash tanpa 
Dia berhajat kepada menetap (istiwā') di atas “Arash. Allah SWT menjaga 
“Arash dan selain “Arash tanpa berhajat kepadanya. Jika Allah SWT berhajat 
kepada sesuatu, tidak mungkin Dia mampu menciptakan alam ini dan 
mentadbirnya sepertimana makhluk (yang berhajat kepada sesuatu dan tidak 
mampu mencipta dan mentadbir alam ini). Jika Dia berhajat kepada duduk 
(al-julūs) dan penetapan (al-garar), maka sebelum Dia menciptakan “Arash, 
di manakah Allah SWT berada? Maha Tinggi Allah SWT dari (penempatan di 
atas “Arash) dengan ketinggian dan kebesaran-Nya (Abu Hanifah 2009: 142). 


Dalam persoalan sifat Mutashabihat, tidak ramai ulama salaf yang 
berusaha membincangkannya dan hanya sebahagian daripada kalangan 
mereka sahaja yang berusaha menjawab dan membetulkan penyelewengan 
yang telah dilakukan oleh golongan mushabbihah dan beberapa golongan yang 
lain. Kebiasaannya perbahasan mengenai sifat Mutashabihat dibincangkan 

berasingan daripada pembahagian jenis-jenis sifat atau dimasukkan terus 
dalam perbahasan sifat Mukhalafatuh Li al-Hawadith atau nama lainnya 
disebut Laysa Kamithlihi Shay’. 


Begitulah keimanan Salaf al-Salih terhadap nas-nas yang bersifat 
Mutashābihāt dan kenyataan akidah Salaf al-Salih ini terangkum dalam 
beberapa karya agung dalam bidang akidah yang ditulis oleh beberapa ulama 
seperti Imam Abu Hanifah (150 h.) dan Imam Abu Jasfar al-Tahawi (321 h.). 
Imam Abu Hanifah (2009: 142) sebagai contoh, telah menggariskan 12 prinsip 
akidah Ahli Sunnah wal-Jamaah golongan Salaf al-Salih yang menjadi ikut 
generasi terkemudiannya selepas itu. Antara prinsipnya ialah Ahli Sunnah 
wal-Jamaah mengimani bahawa Allah SWT bersifat dengan istiwa tanpa 
berhajat kepada tempat dan duduk di atas Arasy, Allah SWT yang menguasai 
Arasy, Dia tidak duduk di atasnya. Ahli Sunnah wal-Jamaah juga mengimani 
bahawa Allah SWT bersifat dengan kalam tanpa berhajat kepada huruf, suara 
dan bahasa. Metode tafwid ini dianggap sebagai metode yang lebih selamat 
diambil oleh mereka (Hammad al-Sinan & Fauzi al-'Anjari t.th: 107). 


Respon Khalaf Terhadap isu Mutashabihat 


Berlainan dengan Salaf al-Salih, golongan khalaf lebih cenderung 
mengaplikasikan metode takwil akibat daripada limitasi bahasa untuk 
memahami nas-nas Mutashabihat berbanding dengan golongan Salaf al- 
Salih yang zaman mereka itu hampir dengan zaman turunnya wahyu (al- 
Subki 1983: 108). 


Metode takwil yang diguna pakai oleh khalaf bukanlah sebagaimana 
yang didakwa oleh sebahagian golongan yang cenderung ke arah fahaman 
menjisimkan Allah bahawa takwil itu membawa kepada tartil. Bahkan takwil 
yang menjadi salah satu prinsip pegangan golongan khalaf terhadap nas-nas 
Mutashabihat merupakan takwil yang didasari dengan bukti dan dalil yang 
kukuh sebagaimana yang telah dijelaskan oleh al-Āmidī (1914: 73-74) dan 
al-Baji (1973: 48). Antara contoh takwil yang digunakan oleh para ulama 
khalaf apabila berinteraksi dengan nas-nas Mutashabihat adalah sebagaimana 
yang pernah diriwayatkan bahawa Imam al- Bagillānī (403H) iaitu ulama al- 
Asha'irah, ketika mana bertemu dengan lafaz al-Quran (Taha 20: 5): 


GAS Ge E 

Menurut al-Bagillani (1957: 111 & 300), ayat ini tidak menggambarkan 
bahawa Allah SWT menetap di atas Arasy, bahkan mesti disucikan Allah 
SWT daripada menyatakan kedudukan Allah seperti menetap atau berjisim. 
Ini kerana jika Dia menetap atau mengambil tempat di atas “Arash ianya 
membawa maksud hulul. Adapun makna sebenarnya adalah ditakwilkan lafaz 
firman Allah " G panl" tersebut adalah kepada makna menguasai (Al-Baqillānī 
1963: 36). 


Al-Baqillānī turut berinteraksi terhadap beberapa lafaz Mutashabihat 
dalam firman Allah yang lain seperti (al-Rahman 55: 27): 


LX 7+, Depa A Lv or Le 

(©; Yb J Ia 

Beliau mentakwīlkan makna yang dikehendak dengan wajh tersebut 
kepada makna Zat Allah (Al-Baqillānī 1963: 58) 


Selain al-Baqillānī, seorang ulama khalaf yang lain juga Qadi “Iyyad 
(476H) mentakwilkan lafaz "dil Ye" dalam hadith yang diriwayatkan 
oleh al-Bukhari kepada makna keredhaan Allah (al-Sanusi 2015: 8). 


Metode takwīl ini diguna pakai oleh golongan khalaf bagi mengelakkan 
kekeliruan di kalangan masyarakat awam yang hampir majoritinya bukan 
terdiri daripada bangsa Arab mahupun penutur Bahasa Arab. Oleh kerana 
itu apabila mereka berinteraksi dengan nas-nas daripada al-Quran dan al- 
Hadith mereka berhajat untuk memahami nas-nas ini, maka nas-nas yang 
selain Bahasa Arab, malah memerlukan kepada takwil terlebih dahulu dan 
kemudiannya diterjemah ke dalam bahasa selain Bahasa Arab seperti Bahasa 
Melayu. Kerana itu, tidak dapat tidak, setiap nas-nas Mutashabihat perlu 
ditakwīl di sisi khalaf secara terperinci, manakala metode tafwīd lebih sesuai 
digunapakai oleh para Salaf al-Salih sewajarnya berdasarkan kepada kaedah- 
kaedah yang jelas dan bukan kaedah batil sebagaimana yang dilakukan oleh 
golongan Rafidah (al-Sajlamasi 2013: 55). 


Konsep Tanzih dalam Metode Tafwīd dan Takwīl 


Tanzih merupakan suatu konsep penting yang mendasari akidah Ahli Sunnah 
wal-Jamaah secara keseluruhannya, sama ada di kalangan Salaf al-Salih 

mahupun khalaf. Kedua-dua generasi mengaplikasikan konsep tanzih ini 
dalam mengimani setiap nas Mutashabihat. Konsep tanzih yang menjadi asas 
dalam akidah Ahli Sunnah wal-Jamaah ini diambil daripada ayat al-Quran 
yang jelas seperti yang terkandung dalam surah al-Syura a 1G pan 
dan surah al-Ikhlas "āsi (328 al P ds". Tanzīh bererti mensucikan Allah 
SWT daripada menyerupai dan menyamai makhluk-Nya (Mohd Sobri Ellias 
2013: 171). 


Dalam metode tafwīd, sebagaimana yang telah dijelaskan, para Salaf 
al-Salih mengimani sebagaimana adanya nas tersebut, yakni sebagaimana 
diturunkan nas tersebut. Bagi mereka, tafsir nas tersebut adalah bacaannya, 
sebagaimana yang Allah SWT sifatkan Zat-Nya tanpa menyamakan Allah 
SWT dengan makhluk-Nya. Mereka lebih hampir dengan zaman kenabian, 
maka mereka lebih memahami Bahasa Arab daripada golongan terkemudian 
daripada kalangan khalaf (al-Oumi 2004: 12-13). Mereka mengekalkan lafaz 
sebagaimana adanya tanpa menterjemahkan maknanya kepada makna-makna 
yang membawa kepada menjisimkan Allah SWT seperti tangan, betis, muka, 
mata, duduk dan sebagainya. 


Adapun, metode takwil yang dipelopori oleh al-Asha'irah dan al- 
Maturidiyyah, sebagai contoh al-Juwayni, al-Bagilani, al-Amidi daan 
selainnya, mereka cenderung untuk membendung gejala memahami nas-nas 
Mutashabihat berdasarkan kepada makna terjemahan zahirnya. Ini kerana, 
zahir nas-nas Mutashabihat akan membawa kepada fahaman tajsim dan 
tasybih yang dihukumkan oleh ijmak ulama sebagai kufur (al-Mas*ūdī 1935: 
13-14). Oleh yang demikian, metode takwil ini digunapakai bagi memalingkan 
makna zahir kepada makna yang layak bagi Allah SWT sesuai dengan 
keagungan-Nya berdasarkan kepada dalil-dalil yang nyata seperti nas-nas 
muhkamat, syair Arab, akal yang sejahtera dan kaedah-kaedah bahasa yang 
disepakati. Sebagai contoh kalimah (g sz! dipalingkan maknanya kepada „5 
(menguasai) Jzx— (menjaga) yang mana ia bertepatan dengan nas muhkamat, 
syair Arab dan Bahasa Arab (al-Harari 2004: 206-210). 


KEFAHAMAN HADITH JARIYAH DI KALANGAN 
SALAFUSSOLEH DAN KHALAF 


Mengenai kefahaman mengenai Hadith Jariyah di kalangan Salaf al- 
Salih dan khalaf, terdapat implikasi yang timbul hasil daripada kefahaman 

menggunakan salah satu daripada metode yang dinyatakan iaitu tafwid 
dan takwil. Sekiranya menggunakan metode tafwid, maka daripada sudut 
periwayatan hadith, Hadith Jariyah yang diriwayatkan oleh Imam Muslim 
akan menjadi da'if kerana berlakunya idhtirabin. Ini kerana terdapat 
riwayat-riwayat lain seperti yang telah dinyatakan, lebih menghampiri usul 
agama Islam. Adapun Hadith Jariyah ini, lafaz zahirnya membawa kepada 
pemahaman bahawa Allah itu menempati langit dengan Zat-Nya. Sebagai 
tambahan, hadith daff tidak boleh diguna pakai dalam bab keimanan dengan 
kesepakatan ulama. Bagaimanapun, sekiranya menggunakan metode takwil, 
maka status hadith ini dikekalkan sebagai sahih sebagaimana yang dinyatakan 
oleh Imam Nawawi dalam syarahnya terhadap Sahih Muslim. 


Hadith Jariyah Merupakan Hadith Mudtarib 


Hadith Mudtarib adalah hadith yang berbeza perawi pada sesuatu hadith atau 
satu perawi tetapi dengan beberapa lafaz yang berbeza. Mudtarib juga boleh 
berlaku pada dua tempat, sama ada pada matan hadith mahupun pada sanad 
hadith (al-sIragi t.th: 237-238). Takrif yang sama diberikan oleh al-Hafiz al- 
Sakhowi (t.th: 237) dan al-Hafiz al-Nawawi terhadap Hadith Mudtarib (al- 
Rashi 2008: 178). 


Antara ulama hadith yang menghukumkan hadith ini sebagai daʻīf ialah 
Taqiyuddin al-Subki (m. 756H) disebabkan ia memberi waham bahawa Allah 
di langit dan beliau turut menegaskan bahawa ia tidak boleh dijadikan hujah 
dalam akidah (al-Subki 1983: 94). Begitu juga Shaykh Zahid al-Kawthari (m. 
1371H) telah menghukum hadith ini sebagai hadith Mudtarib dalam notanya 
terhadap kitab al-Asma 'wa al-Sifat karangan Imam al-Baihaqi (t.th: 422). Ibn 
Hajr al--“Asgalani bagaimanapun tidak menyatakan dengan jelas mengenai 
status hadith ini, namun beliau menyatakan isyarat yang kuat bahawa hadith 
ini merupakan hadith Mudtarib (al-Rashi 2008: 181) 


Pegangan Salaf al-Salih Terhadap Hadith Jariyah 


Pegangan Salaf al-Salih terhadap hadith ini secara jumhurnya ialah 
selari dengan metode tafwid yang mendasari manhaj akidah mereka. Ini 
sebagaimana kenyataan oleh Imam Nawawi dalam syarahnya terhadap 
Sahih Muslim bahawasanya golongan pertama (yakni Salaf al-Salih dengan 
metode tafwīd) mengimani sebagaimana yang warid dengan menyucikan 

Allah daripada menyamai makhluk-Nya (al-Nawawi 1392H). Kenyataan 
Imam Nawawi ini dikuatkan dengan kenyataan Imam Ibn Hajr al-“Asgalani 
bahawasanya diimani hadith ini sebagaimana lafaznya, ini kerana ditakuti 
akan membawa penafian sifat Allah SWT, namun diimani tanpa menetapkan 
arah dan tempat bagi Allah, dan tanpa menyamakan Allah SWT dengan 
makhluk-Nya (Hammad al-Sinan & Fauzi al-'Anjari t.th: 134). 


Perlu diketahui bahawa al-Baihagi menyatakan bahawa Imam Muslim 
tidak meletakkan hadith ini dalam bab keimanan, namun beliau meletakkannya 
dalam bab solat, fasal mengenai pengharaman berkata-kata dalam solat, dan 
ini menunjukkan bahawa perkara ini bukanlah suatu perkara yang berkait 
dengan usul keimanan (al-Rashi 2008: 181). Bahkan, menurut al-Harari, 
Hadith Jariyah ini memandangkan sifatnya yang bercanggahan antara 
riwayat-riwayat seperti riwayat oleh Imam Malik, Imam Ahmad dan Imam 
al-Baihagi, maka ulama yang teliti telah menghukumkannya sebagai hadith 
Mudtarib dan tidak boleh menjadi penghujahan dalam bab akidah kerana 
ianya berstatus dasif. Adapun riwayat yang boleh diguna pakai dan bertepatan 
dengan usul agama ialah riwayat oleh Imam Malik iaitu Rasulullah SAW 
bertanya kepada hamba perempuan itu “apakah kamu bersaksi bahawa tiada 
Tuhan melainkan Allah?”, maka jawab hamba itu “ya” (Mohd Sobri Ellias 
2013: 345). 


Pegangan Khalaf Terhadap Hadith Jariyah 


Sebagaimana yang telah dinyatakan sebelum ini bahawa pegangan jumhur 
khalaf adalah melakukan takwil terhadap nas-nas Mutashabihat bagi 
mengelakkan waham kepada orang awam bahawa Allah SWT bersifat dengan 
sifat makhluk-Nya. Oleh yang demikian, golongan khalaf yang menerima 
akan kesahihan Hadith Jariyah dalam riwayat Imam Muslim, mereka 
mentakwilkannya dengan makna ketinggian martabat, kedudukan dan darjat 
Allah SWT (Mohd Sobri Ellias 2013: 346). Antara ulama yang mentakwilkan 
hadith ini ialah al-Hafizh Abu al-Walid al-Bajiyyu al-Maliki dalam syarahnya 
terhadap al-Muwatta' Imam Malik. Beliau berkata: “Ditanggung perkataan 
hamba perempuan itu bahawa beliau menyatakan ketinggian martabat Allah, 
apabila dikatakan tempat bagi seseorang (bagi makhluk) itu di langit, juga 
difahami bahawa ketinggian status, martabat dan kemuliaannya (bukan 
dirinya bertempat di langit) (al-Rashi 2008: 183-187). 


ANALISIS PERBAHASAN HADITH JARIYAH MENURUT KEFAHAMAN ULAMA AHLI SUNNAH DI 
54 | KALANGAN SALAF DAN KHALAF 


Selain itu juga al-Hafizh Qadi «Iyyād dalam syarahnya terhadap Sahih 
Muslim, beliau berkata yang maknanya: “Orang yang bertauhid apabila dia 
berdoa, maka diangkat tangan ke langit (kerana langit kiblat doa), berbeza 
dengan musyrikin Mekah yang memohon kepada berhala yang berada di 
bumi... apabila Nabi SAW bertanya soalan “äl a ia bererti Nabi SAW 
bertanya mengenai ketinggian martabat Allah SWT, dan apabila hamba 
perempuan menunjuk ke langit, ia membawa erti martabat Allah SWT sebagai 
Tuhannya sangat tinggi..” (al-Rashi 2008: 183-187). 


Manakala al-Hafizh Abū al-“Abbas al-Qurtubi dalam kitabnya al-Mufhim 
Syarhi Sahih Muslim beliau berkata yang maknanya: “Apabila Nabi SAW 
bertanya soalan “ul an ini kerana Nabi SAW bertanya kepada seorang 
budak perempuan yang rendah kefahamannya, Nabi SAW ingin memastikan 
bahawa hamba perempuan ini tidak menyembah berhala-berhala yang berada 
di bumi, dan bukanlah Nabi SAW bertanya mengenai tempat, adapun Allah 
SWTyang menciptakan tempat dia tidak berhajat kepada tempat, setelah 
tempat diciptakan, Allah SWTseperti sedia ada tanpa tempat” (al-Rashi 2008: 
183-187). 


Memadai dengan tiga takwīlan daripada ulama hadith berstatus al-Hafiz 
ini, maka disimpulkan bahawa khalaf mengimani bahawa soalan Nabi SAW 
terhadap hamba perempuan ini ialah soalan mengenai status, martabat, 
ketinggian dan kemuliaan Allah SWT. Adapun, sebahagian khalaf yang 
menghukumkan hadith ini sebagai daif, maka mereka menyatakan bahawa 
ianya tidak diguna pakai dalam bab keimanan bahkan usul keimanan bukanlah 
menetapkan bahawa Allah itu bertempat di langit (Mohd Sobri Ellias 2013: 
345), namun usul keimanan ialah sebagaimana Rasulullah SAW bersabda (al- 
Bukhari 2000: 3): 


Sera ai Li» JG AA a 
s» O JAM 5 ad - 
AAA Lawu cy ly ye Lah La JG AAS 
Sa palang dala AI a ye 


iš id sa E sal YO La m 


! 

HI gay tēlus Aa yang SUS IS BB SSI ps GA 


> ali dē laa AYI ca NI 


Maksudnya: Abdullah bin Muhammad al-Musnadi telah menceritakan 
kepada kami, beliau berkata: Abū Rawh al-Haramiy bin “Umarah 
telah menceritakan kepada kami, beliau telah berkata: “Syu'bah telah 
menceritakan kepada kami daripada Waqid bin Muhammad, beliau telah 
berkata: Aku telah mendengar bapaku meriwayatkan daripada Ibn “Umar 
bahawasanya Rasulullah SAW telah bersabda: “Aku telah diperintahkan 
agar memerangi manusia sehingga mereka mengucap syahadah bahawa 
tiada Tuhan yang layak disembah melainkan Allah dan bahawasanya 
Nabi Muhammad pesuruh Allah, mendirikan solat, menunaikan zakat. 
Sekiranya mereka melakukan kesemua yang tersebut, terpeliharalah 
darah dan harta mereka daripadaku melainkan dengan hak Islam dan 
perhitungan mereka terserah kepada Allah”. 


KESIMPULAN 


Golongan Salaf al-Salih dan khalaf, masing-masing mengimani Allah SWT 
disertakan dengan iktikad tanzih bahawa Allah SWT suci daripada sebarang 
bentuk jisim yang menempati ruang dan arah. Pegangan Salaf al-Salih yang 
berlandaskan metode tafwid dan khalaf dengan metode takwil terhadap 
Hadith Jariyah merupakan pegangan yang selamat berbanding dengan 
pegangan golongan Mushabbihah dan Mujassimah yang mengimani makna 
zahir hadith lalu menetapkan tempat dan arah bagi Allah SWT. Sebarang nas- 
nas Mutashabihat sama ada daripada al-Quran mahupun hadith Rasulullah, 
perlulah dirujuk kepada ulama mengenai kefahamannya agar selari dengan 
kefahaman Ahli Sunnah wal-Jamaah. 


? al-Bukhari, Muhammad bin Ismārīl. Sahih al-Bukhari. Kitab al-Īmān. Bāb Fa'in Tābū Wa Agamu al- 
Solāta Wa Atawu al-Zakata Fakhallū Sabilahum. Hadith No. 25. 

